丁子朗還原P圖失手原因網民仲教畀錢人P:試完畀大家睇吓有冇分別
藝人丁子朗今日(7日)出席慈善活動擔任頒獎嘉賓,更帶領大家做熱身操及舉行起步禮,與很多小朋友打成一片。活動後他接受《香港01》訪問表示很高興,可以多點與陽光接觸。他被問到早前有指「過度P圖」的問題,他笑著說:「呢個年代邊個唔P圖啊,但係唯一就係自己真係睇漏眼啦,P多咗!」他說事後重看照片都覺得有點怪,要好好學習怎樣才把照片修得好一點,把最好一面發出來。
說到P圖,丁子朗更說有不少網民推介他去買「修圖服務」,只需要付一點點的錢就可以有人幫你把圖修得美美,不再怕有失手的情況出現,網民想得真周到。他說:「呢個真係幾得意,因為我之前冇諗過可以畀錢叫人美圖,咁好多網民都叫我不如你畀錢啦,畀人P啦。」他說到失手的事發經過,其實是因為「趕時間」以致失手:「因為嗰晚個Job其實好趕,影完之後就即刻出,即刻P即刻出,我都唔為意自己隻手指歪咗,個樣又歪咗啲,不過呢個都係一個好好嘅教訓嚟。」之後丁子朗被問到會否真的相信網民,找網上收錢P圖的服務,他則說:「我想試吓囉,我試完畀大家睇吓有冇分別啦下次。」
丁子朗說到現在的妝容就如脫了面具一樣:「因為我冇咗呢個白色頭髮啦,變返黑色頭髮啦。以前化3個鐘妝,依家化3個字妝,咁我就覺得呢個真係幾舒服嘅。」他指像今天要特別早起床,可以連妝都不化就出來。至於被問到有否不習慣時,他就說其實每天卸妝後都是這個樣子,所以沒有習不習慣這個情況,但就特別想念一樣東西,就是他的髮色:「我覺得係幾靚㗎,我以前啲頭髮都幾好睇喎。」最近因為工作需要他已經把頭髮染回黑色了,卻連自己都不習慣,希望之後有角色可以染回白髮色。
至於早前Loong 9分為Loong 9 – S及Loong 9 – V來活動,而Loong 9 – V主要在香港活動,有指其實想借機會剔走他們3人,丁子朗被問到有否了解一下好友冼靖峰的情況,他便認真的說:「佢哋嘅才能係唔會因為畀一個唔同嘅隊伍而框限咗,佢哋嘅talent去到邊都會及光發熱,一定會有人睇到,唔洗擔心。」他亦說到現在有很多社交媒體,其實有分地區跟沒分地區都沒有太大的分別,果然有滿滿的朋友愛,力撐好兄弟。
早前丁子朗有一套客串的電影上映,他被問到昨日(6 日)是人生第一次謝票有什麼的感覺時,他說:「我想講話謝票好開心!因為好多時候拍電視劇都唔知現場反應係點,謝票可以睇到即刻嘅感受。」而他早前已經客串過兩套電影,被問到會否之後會否進軍電影圈,他則帶著期望說:「可以嘗試拍多啲電影。」